4.  การประกอบธุรกิจของแต่ละสายผลิตภัณฑ์

  4.1 ผลิตชิ้นส่วนอุปกรณ์เครื่องปรับอากาศที่ใช้สำหรับยานพาหนะ

4.2 ผลิตอุปกรณ์สำหรับเครื่องทำความเย็น

4.2.1 ชิ้นส่วนเครื่องปรับอากาศภายในอาคาร

4.2.2 ชิ้นส่วนคอมเพรสเซอร์

4.2.3 ชิ้นส่วนโลหะแผ่นขึ้นรูป

4.2.4 ชิ้นส่วนพลาสติก

4.2.5 อุปกรณ์แลกเปลี่ยนความร้อน

4.3 การรับจ้างผลิตและประกอบเครื่องปรับอากาศ และเครื่องทำความเย็น (OEMและODM)

4.4 อุตสาหกรรมเครื่องซักผ้า

1.  ผลิตชิ้นส่วนอุปกรณ์เครื่องปรับอากาศที่ใช้สำหรับยานพาหนะ

1)  ลักษณะผลิตภัณฑ์

  ชิ้นส่วนสำหรับเครื่องปรับอากาศภายในรถยนต์ โดยเป็นส่วนประกอบของท่อที่ทำมาจากอลูมิเนียม
  นำมาขึ้นรูปและประกอบเข้ากับชิ้นส่วนโลหะต่างๆ
  และประกอบเป็นชุดจำหน่ายให้กับผู้ประกอบเครื่องปรับอากาศรายใหญ่
  ซึ่งจะส่งมอบและจำหน่ายให้แก่โรงงานผู้ผลิตรถยนต์ต่อไป ตัวอย่างของสินค้า เช่น
  Inlet/Outlet Pipe Assembly, Header, Suction Pipe, Flange Inlet/Outlet,
  Pipe and Hose Assembly, Liquid Pipe, Pipe Assembly with Flange,
  Discharge Pipe, Insulator Pipe Assembly, Hose-Heather Assembly,
  Compressor Part โดยมีการเพิ่มส่วนของผลิตภัณฑ์ในชิ้นส่วน Plastic และ Sheet Metal
  Fabrication โดยสามารถแบ่งสายผลิตภัณฑ์ของกลุ่มธุรกิจรถยนต์ได้ดังนี้

  []

  1. Machine Part

  ผลิตภัณฑ์ Machine Part เป็นการขึ้นรูปจากวัตถุดิบประเภทอลูมิเนียม, Extradition, Dai
  – Casting, ท่อแสตนเลส,เหล็ก, ทองเหลือง โดยใช้เป็นส่วนประกอบสำหรับ
  ระบบแอร์รถยนต์, ปั๊มน้ำมันดีเซล คอมเพรสเซอร์และชิ้นส่วนยานยนต์ เป็นต้น โดยผลิตภัณฑ์
  Machine Part จะผลิตเพื่อประกอบภายใน และส่งให้กับกลุ่มลูกค้า เช่น Valeo, Denso,
  Halla, Showa, Calsonic เป็นต้น

  [][][]

2. Aluminum Pipes

  ผลิตภัณฑ์ในกลุ่ม Aluminum Pipes เป็นการประกอบท่ออลูมิเนียมกับ Connector
  อลูมิเนียมโดยเป็นส่วนประกอบของระบบแอร์รถยนต์ ซึ่งส่งให้กับลูกค้า Valeo, Denso,
  Halla, Showa, Calsonic

  [][][]

  3. Steel Pipes

  ผลิตภัณฑ์ในกลุ่ม Steel Pipes เป็นการประกอบท่อเหล็กกับ Bracket เหล็ก และมีการชุบผิว
  MF-Zn+3 และ EDPโดยเป็นส่วนประกอบของระบบระบายความร้อน ซึ่งมีกลุ่มลูกค้าหลักคือ
  Denso, Calsonic, Halla, เป็นต้น

  [][][]

  4. Hose Assembly

  เป็นการประกอบท่ออลูมิเนียมกับสาย Hose ซึ่งใช้ในระบบแอร์รถยนต์ โดยผลิตในกลุ่มลูกค้า
  Valeo ซึ่งใช้ในรถยนต์ Mitsubishi Triton และ Pajero Sport
  ทั้งขายภายในประเทศและส่งออกต่างประเทศ

[][]

  5. Plastic

  ผลิตภัณฑ์ในกลุ่ม Plastic สำหรับระบบปรับอากาศภายในรถยนต์ เช่น ชิ้นส่วนของ Shroud
  Fan โดยเริ่มต้นผลิตในกลุ่มลูกค้า Denso

  []

  6. Sheet Metal Fabrication

  โดยเริ่มต้นผลิตชิ้นส่วน ซึ่งเป็นส่วนประกอบของ Steel Pipe ในระบบปรับอากาศรถยนต์
  โดยในปีที่ผ่านมามีการ ขยายผลิตภัณฑ์ไปในชิ้นส่วนอื่นๆ เป็นชุดขาถังรถยนต์ Gas ในรถยนต์

  []

  [][]

  ชุด ขาถัง

  [][]

+------------+------------+-------------------+-----------------------+
| ก          |            |                   |                       |
| ลุ่มชิ้นส่วนเคร |            |                   |                       |
| ื่องปรับอากาศ |            |                   |                       |
| ภายในรถยนต์ |            |                   |                       |
+============+============+===================+=======================+
| ลูกค้า       | ค่ายรถ      | ชื่อรุ่น              | ชิ้นส่วนประกอบ           |
+------------+------------+-------------------+-----------------------+
| Valeo      | Nissan     | Navara, Teana,    | ชิ้นส่วนแอร์รถ            |
| Group      |            | Sunny             |                       |
|            | Mitsubishi |                   | ชิ้นส่วนแอร์รถ            |
|            |            | Lancer, Triton,   |                       |
|            |            | Pajero Sport      |                       |
+------------+------------+-------------------+-----------------------+
| Calsonic   | Isuzu      | D-Max             | ชิ้นส่วน Intercooler,    |
|            |            |                   | Compressor            |
|            | Ford       | Ranger            |                       |
|            |            |                   | ชิ้นส่วน Intercooler     |
+------------+------------+-------------------+-----------------------+
|            | Isuzu      | New D-Max         | ชิ้นส่วนแอร์รถ            |
+------------+------------+-------------------+-----------------------+
| Showa      | Honda      | Civic, Accord,    | ชิ้นส่วนแอร์รถ            |
|            |            | CRV               |                       |
+------------+------------+-------------------+-----------------------+
| Denso      | Toyota     | Vigo, Camry,      | ชิ้นส่วนแอร์รถและหม้อน้ำ    |
| Thailand   |            | Yaris             |                       |
+------------+------------+-------------------+-----------------------+
| Delphi     | Isuzu      | D-Max             | ชิ้นส่วนปั๊มน้ำมันดีเซล       |
+------------+------------+-------------------+-----------------------+
| Siam NSK   | Isuzu      | New D-Max         | ชิ้นส่วนแกนพวงมาลัย       |
|            |            |                   |                       |
|            | GM         | New Colorado      |                       |
+------------+------------+-------------------+-----------------------+
| Halla      | Ford       | New Ranger,       | ชิ้นส่วนแอร์รถ            |
| Climate    |            | Focus, Fiesta     |                       |
|            | Mazda      |                   | ชิ้นส่วนแอร์รถ            |
|            |            | New BT50, Mazda   |                       |
|            | GM         | 2, 3              | ชิ้นส่วนแอร์รถ            |
|            |            |                   |                       |
|            |            | Optra             |                       |
+------------+------------+-------------------+-----------------------+
| Sanden     | Ford       | KA                | ชิ้นส่วนแอร์รถ            |
|            | (Export)   |                   |                       |
+------------+------------+-------------------+-----------------------+
| Subross    | Tata       | Xenon, CNC        | ชิ้นส่วนแอร์รถ            |
+------------+------------+-------------------+-----------------------+
| SCG        | Mitsubishi | Triton, Lancer,   | ชิ้นส่วนท่อ GAS NGV       |
|            |            | Vigo, Vios        |                       |
+------------+------------+-------------------+-----------------------+

  ปริมาณการผลิตรถยนต์ในประเทศ ในช่วงปี 2547 – 2554

[]

  ที่มา : สมาคมอุตสาหกรรมยานยนต์ไทย กลุ่มอุตสาหกรรมยานยนต์
  สภาอุตสาหกรรมแห่งประเทศไทย

  ปริมาณการจำหน่ายรถยนต์ในประเทศ ในช่วงปี 2547 - 2554

  []

  ที่มา : สมาคมอุตสาหกรรมยานยนต์ไทย กลุ่มอุตสาหกรรมยานยนต์
  สภาอุตสาหกรรมแห่งประเทศไทย

  มูลค่าการส่งออกรถยนต์ ในช่วงปี 2547 - 2554

[]

ที่มา : สมาคมอุตสาหกรรมยานยนต์ไทย กลุ่มอุตสาหกรรมยานยนต์
สภาอุตสาหกรรมแห่งประเทศไทย

  จากปริมาณการผลิตรถยนต์ในปี 2553 จำนวน 1.6 ล้านคัน ในปี 2554 ได้ลดจำนวนลงเป็น
  1.45 ล้านคัน ซึ่งเป็นการลดลง 9% โดยผลของการลดลงมาจากการเกิด Tsunami ที่ญี่ปุ่นใน
  Q1 และภาวะน้ำท่วมใน Q4 โดยคาดว่าจะกลับมาผลิตได้ใน Q1 ปี 2555

2) การตลาดและภาวะการแข่งขัน

  2.1 การทำตลาดของผลิตภัณฑ์

  สิ่งที่บริษัทฯ มุ่งเน้นการทำตลาดของผลิตภัณฑ์ คือ การให้ความสำคัญกับคุณภาพสินค้า
  และความพอใจของลูกค้าเป็นอันดับแรก จึงได้ดำเนินกลยุทธ์ด้านการตลาดมาอย่างต่อเนื่อง คือ

  กลยุทธ์ด้านลูกค้าภายนอก

1.  Quality First คำนึงถึงคุณภาพของสินค้าเป็นลำดับแรก

2.  Differentiation สร้างความหลากหลายของผลิตภัณฑ์และบริการ
    เพื่อตอบสนองความต้องการทุกรูปแบบของสินค้า

3.  Cost Effectiveness สร้างผลิตภัณฑ์ที่มีคุณภาพในราคาที่ลูกค้าสามารถซื้อไปแข่งขันได้

4.  Quick Response ตอบสนองความต้องการของลูกค้าอย่างรวดเร็ว

5.  Flexible Manufacturing system
    ปรับระบบการผลิตให้ทันต่อสภาพแวดล้อมที่เปลี่ยนแปลงอย่างรวดเร็ว

6.  Focus on Products and Stakeholders
    ให้ความสำคัญกับผลิตภัณฑ์ที่เป็นมิตรกับสิ่งแวดล้อมและผู้มีส่วนได้เสียทั้งทางตรงและทางอ้อม

7.  Service Mind มีจิตวิญญาณและความตั้งใจในเรื่องการบริการ
    เพื่อให้ลูกค้าได้รับความพึงพอใจสูงสุด

  กลยุทธ์การสร้างแรงจูงใจภายในองค์กร

1.  การสร้างแรงจูงใจ โดยมุ่งเน้นให้ผลตอบแทน เพื่อสร้างแรงจูงใจให้กับพนักงานที่มีประวัติ
    และผลการทำงานที่ดี
    โดยนำผลการประเมินผลทุกวันมาใช้ในการประเมินผลตอบแทนกลับสู่พนักงาน

2.  สร้างแรงจูงใจ ให้กับผู้บริหารระดับกลาง MINI MD โดยมีผลตอบแทนตามผลงาน

3.  การวัดผลตาม KPI ขององค์กร

  จากกลยุทธ์ ทั้ง 2 หัวข้อ ในปี 2555 ได้มีการยกระดับบริษัทให้เป็นสากลมากขึ้น
  โดยจะนำระบบต่างๆ เข้ามาช่วยในการผลิต เช่น TPS (Toyota Production System)
  ซึ่งเริ่มนำมาใช้ในปี 2553 โดยได้มีการเริ่ม Model Line ใน 3 สายการผลิตของกลุ่มรถยนต์
  ซึ่งสามารถเพิ่มประสิทธิผลในการผลิตและลดต้นทุนลงได้ นอกจากนี้ยังมีการขอรับการส่งเสริม
  BOI เพื่อเปลี่ยนเครื่องจักรให้เป็นระบบอัตโนมัติและแยกสายการผลิตเพื่อรองรับในแต่ละลูกค้า

  ในปี 2554 ได้มีการสร้างโรงงานใหม่ โดยจะสามารถ Operation โรงงานได้ใน Q1 ปี
  2555 จึงมีการนำระบบ TPS มาใช้เต็มรูปแบบในสายการผลิตและการวางระบบ Support
  เพื่อรองรับการเติบโตของธุรกิจรถยนต์ที่จะเกิดขึ้น

  จากผลกระทบจาก Tsunami ที่ประเทศญี่ปุ่น ใน Q1 และอุทกภัยน้ำท่วมประเทศไทยใน Q4
  ที่ส่งผลกระทบโดยตรงต่ออุตสาหกรรมรถยนต์ในประเทศไทยที่ตั้งเป้าหมายการผลิตไว้ 2 ล้านคัน
  และจากผลกระทบทั้ง 2 ทำให้ผลิตได้เพียง 1.45 ล้านคัน โดยในปี 2555
  จึงคาดว่ายอดการผลิตที่ไม่สามารถผลิตได้ในปี 2554
  รวมกับการเติบโตของอุตสาหกรรมรถยนต์ที่เกิด Model ใหม่ เช่น

  Izusu, Ford, Mazda และการเริ่มผลิต Eco car ของมิตซูบิชิในปีนี้
  ที่จะทำให้ยอดการผลิตของปี 2555 จะเติบโตอยู่ระหว่าง 2 – 2.2 ล้านคัน
  ซึ่งเป็นผลมาจากการเจริญเติบโตของอุตสาหกรรมรถยนต์ในประเทศไทย

  ผลกระทบทางลบ ที่สำคัญต่ออุตสาหกรรมรถยนต์ในประเทศไทยในปี 2555 คือ

  ประการที่ 1 ความเสี่ยงเกี่ยวกับปัญหาน้ำท่วมใหญ่ ณ
  ปัจจุบันนี้ความชัดเจนในเรื่องของแผนปฎิบัติการแก้ไขปัญหาน้ำท่วมจากภาครัฐก็ยังไม่สามารถระบุได้อย่างละเอียด
  มีเพียงแผนหลักและการเรื่องงบประมาณที่ได้จัดเตรียมไว้ ดังนั้น จึงถือว่า
  ทุกภาคส่วนในประเทศไทยยังมีความเสี่ยงที่จะเกิดปัญหาน้ำท่วมใหญ่เหมือนในปี 54 อีกครั้ง

  ประการที่ 2 ความมีเสถียรภาพในรัฐบาล
  รวมถึงความขัดแย้งทางการเมืองเป็นสิ่งที่ผู้ลงทุนในภาคต่างๆ
  ได้คำนึงถึงว่ามีการเปลี่ยนรัฐบาลจะทำให้นโยบายเปลี่ยน เช่น นโยบายการปรับค่าแรงขั้นต่ำ

  ประการที่ 3 ความชัดเจนของนโยบายทางด้านพลังงาน
  ซึ่งความชัดเจนดังกล่าวจะส่งผลต่ออุตสาหกรรมรถยนต์ โดยตรง ดังนี้

  1. ส่งผลต่อการพัฒนาผลิตภัณฑ์ โดยจะต้องมีความชัดเจนการพัฒนาพลังงานในอนาคต
  เพื่อกำหนดแนวทาง การพัฒนารถยนต์ให้สอดคล้องกับพลังงานในอนาคต

  2. การเปลี่ยนนโยบายการคุมราคาของพลังงาน เช่น NGV ทำให้ต้นทุนพลังงานของ NGV
  และน้ำมันไม่มีความแตกต่าง จึงทำให้แนวโน้มรถยนต์ที่ใช้ NGV ลดลง
  ถ้าต้นทุนมีค่าเท่ากันกับน้ำมัน

  ประการที่ 4 ความท้าทายจากข้อตกลงเขตการค้าเสรีอาเซียน (AFTA)
  นับเป็นทั้งโอกาสและภยันตรายสำหรับประเทศไทย
  โดยบริษัทรถยนต์ส่วนใหญ่มีโรงงานหลายแห่งในภูมิภาคอาเซียนจะเลือกผลิตรถยนต์ในประเทศที่มีต้นทุนการผลิตต่ำสุด
  และลดหรือยกเลิกการผลิตในประเทศที่มีต้นทุนการผลิตสูงกว่า
  แม้มีการคาดหมายว่าประเทศไทยจะได้เปรียบในการเปิดเสรีสินค้าหมวดยานยนต์
  แต่ก็ไม่ได้เปรียบมากมายอย่างที่คิด
  เพราะหากมีการกำหนดกฎระเบียบหรือภาษีอากรที่เป็นอุปสรรคต่ออุตสาหกรรมรถยนต์แล้ว
  บริษัทรถยนต์ก็มีแนวโน้มย้ายฐานการผลิต ไปยังประเทศอื่นๆ
  ซึ่งปัจจุบันบริษัทรถยนต์ยังต้องเผชิญกับปัญหากฎระเบียบที่ไม่เอื้อต่อการลงทุนมากมาย
  หลายประการในการดำเนินธุรกิจในประเทศไทย

2.2 สัดส่วนการจัดจำหน่าย

[]

  ในปี 2554 บริษัทฯ มียอดขายใกล้เคียงกับปี 2553 อันเนื่องมาจากผลกระทบจาก Tsunami
  ที่ญี่ปุ่นใน Q1 และภาวะน้ำท่วมประเทศไทยใน Q4 จึงทำให้ยอดขายของปี 2554 เหลือเพียง
  554 ล้านบาท โดยมีสัดส่วนของลูกค้าในประเทศ 94% และส่งออก 6%
  โดยบริษัทยังสามารถรักษาอันดับของผู้ผลิตชิ้นส่วนเครื่องปรับอากาศที่เป็น Second Tier อยู่ใน
  3 อันดับแรกไว้ได้

  สำหรับในปี 2555 คาดว่า บริษัทฯ น่าจะมียอดขายประมาณ 700 ล้านบาท เนื่องมาจาก Order
  ที่ตกค้างจากปี 2554 และการเพิ่มของ New Model
  ซึ่งสามารถเติบโตได้ตามอุตสาหกรรมรถยนต์ของประเทศไทย

3)  การจัดหาผลิตภัณฑ์

    1.  กระบวนการผลิตและกำลังการผลิต

  - Machine Part - Aluminum Pipes

  []

  - Steel Pipe -HoseAssembly []

กำลังการผลิตสำหรับปี 2555

  []

  Working Hour 8 Hour (1 Shift) Working Day 26 Day/month.

  4.2 ผลิตอุปกรณ์สำหรับเครื่องทำความเย็น

4.2.1 ชิ้นส่วนเครื่องปรับอากาศภายในอาคาร

1) ลักษณะผลิตภัณฑ์และบริการ

  เครื่องปรับอากาศโดยทั่วไปแล้วจะมีส่วนประกอบที่สำคัญ 2 ส่วนด้วยกัน ดังนี้

ส่วนที่หนึ่ง Outdoor หรือเรียกทั่วไปว่า คอยล์ร้อน ซึ่งจะทำหน้าที่ระบายความร้อน

  ส่วนที่สอง Indoor หรือเรียกทั่วไปว่า คอยล์เย็น ทำหน้าที่ถ่ายเทความร้อนออกจากห้อง
  เพื่อให้อากาศในห้อง เย็นสบาย

[]

  แต่ยังมีเครื่องปรับอากาศบางชนิดที่นำเอา Outdoor และ Indoor มาไว้ในเครื่องเดียวกันทั้งนี้
  เพื่อความสะดวกในการใช้งาน การติดตั้ง รวมถึงความสวยงามของอาคาร

  ปัจจุบันบริษัทฯ
  ถือว่าเป็นผู้ผลิตชิ้นส่วนเครื่องปรับอากาศรายใหญ่ที่สุดในประเทศก็ว่าได้ชิ้นส่วนหลักที่ผลิตอยู่
  มีทั้งที่ทำด้วย เหล็ก ทองแดง ทองเหลือง พลาสติก อลูมิเนียม หรือถ้าแยกเป็นกลุ่มหลักๆ ได้ 4
  กลุ่มหลัก คือ เหล็ก , Pipe , พลาสติก และ Heat Exchanger

สำหรับในส่วนที่จะกล่าวถึงชิ้นส่วนที่ทำด้วยท่อทองแดง (Pipe) ซึ่งมีดังนี้

1) Inlet pipe ,Out let pipe ,Headed pipe สำหรับเชื่อมต่อ Coil

2) Suction pipe ,Discharge pipe สำหรับเชื่อมต่อ Compressor

3) Accumulator

4) Strainer

5) U-Pipe สำหรับเชื่อมต่อ Coil

6) Capillary Tube Assy.

7) Pipe Connector ( Pipe Kit)

2)  การตลาดและสภาวะการแข่งขัน

  ธุรกิจเครื่องปรับอากาศยังคงมีการเจริญเติบโตอย่างต่อเนื่อง และในปี 2553
  หลังจากที่รัฐบาลจัดเก็บภาษีสรรพสามิต 0% ยิ่งทำให้การแข่งขันเพิ่มมากขึ้น
  ทั้งลูกค้าที่มีฐานการผลิตอยู่แล้วในประเทศ ก็มีการเพิ่มกำลังการผลิต มากขึ้นตามไปด้วย

  บริษัทฯ เองเป็นผู้ผลิตชิ้นส่วนมานานกว่า 30 ปี สามารถผลิตชิ้นส่วนได้ครบวงจร
  ลูกค้าสามารถนำไปเชื่อมประกอบได้เลย คู่แข่งที่สำคัญของบริษัทฯ นั้นเรามองว่าคือลูกค้า
  เพราะเมื่อไหร่ก็ตาม บริษัทฯ สามารถผลิตได้ต้นทุนถูกกว่า คุณภาพดีกว่า การส่งมอบตรงเวลา
  การบริการตลอด 24 ชม. ลูกค้าน่าจะซื้อเราแน่นอน อีกทั้ง สามารถผลิตชิ้นส่วนได้หลากหลาย
  ทั้งงานเหล็ก พลาสติก งานท่อทองแดง ประกอบกับการผลิตที่ยืดหยุ่น
  สามารถตอบสนองความต้องการของลูกค้า

กลุ่มลูกค้า

  1) กลุ่มลูกค้าจากประเทศญี่ปุ่น เช่น Daikin, Mitsubishi, Fujitsu, Sharp,
  Panasonic MACO, MACOT

  2) กลุ่มลูกค้าจากประเทศเกาหลี LG, Samsung

  3) กลุ่มลูกค้าจากประเทศจีน เช่น Haier

  4) นอกจากนี้ยังมีกลุ่มลูกค้าที่บริษัทฯ ส่งออกไปต่างประเทศ ได้แก่ ญี่ปุ่น ตะวันออกกลาง ยุโรป
  อเมริกา

  บริษัทฯ ผลิตชิ้นส่วนเพื่อใช้ประกอบเครื่องปรับอากาศ เป็น 3 ลักษณะ

  1) ผลิตชิ้นส่วนแล้วส่งตรงไปยังโรงงานผลิตเครื่องปรับอากาศโดยตรง
  เพื่อให้ลูกค้านำไปประกอบกับชิ้นส่วนของลูกค้าเอง

  2) เนื่องจากบริษัทฯ มีสายการผลิตที่เป็น OEM ให้กับลูกค้า ก็จะมีชิ้นส่วนที่บริษัทฯ
  ผลิตแล้วใช้ประกอบในสายการผลิต OEM แล้วส่งต่อไปยังลูกค้า

  3) บริษัทฯ ส่งออกโดยตรงไปยังต่างประเทศ

  อย่างไรก็ตาม จากอัตราการขยายตัวและการเจริญเติบโตของธุรกิจเครื่องปรับอากาศบริษัทฯ
  เองก็มีการขยายตัวเติบโตควบคู่ไปกับการเติบโตของลูกค้าและเศรษฐกิจ
  ถึงแม้ว่าการแข่งขันจะมากเพียงใดก็ตามยิ่งส่งผลดีกับบริษัทฯ โดยรวม

3) การจัดหาผลิตภัณฑ์

  ก กรรมวิธีการผลิต

กลุ่มที่ 1 Inlet pipe , Outlet pipe, Header, Cap tube

  []

  กลุ่มที่ 2 Suction pipe, Discharge pipe

  []

  กลุ่มที่ 3 Strainer , Accumulator

  []

  กลุ่มที่ 4 U-Bend

  []

  กลุ่มที่ 5 Pipe Connector

  []

กระบวนการผลิตโดยรวม

[]

  บริษัทฯ มีการสั่งซื้อวัตถุดิบที่เป็นทองแดงทั้งในประเทศและต่างประเทศจากผู้ผลิต
  เข้ามาโดยตรงที่โรงงาน
  แล้วนำไปเข้าสู่กระบวนการผลิตตามขั้นตอนของแต่ละชิ้นส่วนตามมาตรฐานที่กำหนดไว้
  ซึ่งเป็นไปตามระบบคุณภาพ ISO เพื่อให้ได้สินค้ามีมาตรฐานตรงตามข้อกำหนดของลูกค้า
  แล้วจึงส่งมอบให้ลูกค้าต่อไปตามผังการผลิต

  ปัจจุบันบริษัทมีกำลังการผลิตหลายล้านชิ้นต่อปี โดยมีโรงงานที่สามารถผลิตชิ้นส่วนทั้งหมดอยู่ 5
  โรงงาน โดยอยู่ที่ จังหวัดสมุทรปราการ 3 โรงงาน จังหวัดชลบุรี 1 โรงงาน
  และจังหวัดระยอง 1 โรงงาน ซึ่งโรงงานส่วนใหญ่สามารถผลิตชิ้นส่วนทดแทนกันได้
  ทั้งยังสามารถเพิ่มกำลังการผลิตโดยการปรับชั่วโมงการทำงานตามความต้องการของลูกค้าได้

ข ด้านวัตถุดิบ

  วัตถุดิบที่ใช้ในการผลิตส่วนใหญ่จะเป็นมาตรฐานที่ลูกค้ากำหนดมาให้
  และโรงงานผู้ผลิตเองก็เป็นโรงงานที่ได้มาตรฐานผ่านการรับรองจากลูกค้าทั้งสิ้น
  ซึ่งระยะเวลาในการส่งมอบหลังจากรับคำสั่งซื้อประมาณ 2 สัปดาห์ บริษัทฯ
  มีการสั่งซื้อทองแดงทั้งในประเทศ และต่างประเทศ (ประเทศจีน) โดยคำนึงถึงต้นทุนของวัตถุดิบ
  และเป็นไปตามที่ตกลงไว้กับลูกค้า เพื่อให้ได้วัตถุดิบที่ดีมีคุณภาพและต้นทุนต่ำ
  โดยราคาที่ทำการซื้อขายเป็นไปตามที่บริษัทฯ เองมีการกำหนดไว้เรียบร้อยแล้วกับลูกค้า ทั้งราคา
  และปริมาณ เพื่อป้องกันการเปลี่ยนแปลง ของราคาวัตถุดิบที่มีการเปลี่ยนแปลงอยู่ตลอดเวลา

ค ด้านเครื่องจักร

สำหรับเครื่องจักรที่ใช้ในสายการผลิต เครื่องจักรหลัก ได้แก่

1) เครื่องตัด CNC

2) เครื่องเจาะ

3) เครื่องดัด CNC

4) เครื่องปั๊มขึ้นรูป CNC

5) เครื่องเชื่อมอัตโนมัติ

6) โต๊ะเชื่อมประกอบ

  สำหรับเครื่องจักรในแต่ละขั้นตอนการผลิตเป็นเครื่องจักรที่ทันสมัย นับตั้งแต่กระบวนการตัด ดัด
  ขึ้นรูป และเชื่อม ซึ่งส่วนใหญ่บริษัทสั่งโดยตรงจากผู้ผลิตและมีตัวแทนจำหน่ายในประเทศไทย
  ทั้งนี้เพื่อป้องกันเรื่องระบบการดูแล บำรุงรักษา ทั้งนี้ยังมีเครื่องจักรบางส่วนที่บริษัทฯ
  จัดสร้างขึ้นเอง และบริษัทฯ เองยังมีระบบการ ดูแล บำรุงรักษาเชิงป้องกัน
  เพื่อป้องกันเครื่องจักรชำรุดในขณะผลิตสินค้า

  อนึ่งเครื่องจักรในกลุ่ม SNC ที่ใช้อยู่ ยังสามารถใช้งานทดแทนกันได้
  ทั้งนี้เพื่อให้มีความยืดหยุ่นในการผลิต และเครื่องจักรที่ใช้ในกลุ่ม SNC
  เป็นเครื่องจักรจากผู้ผลิตรายเดียวกัน

  สำหรับอุปกรณ์การผลิตอื่นๆ เช่น แม่พิมพ์ Jig Fixture
  บริษัทก็ยังมีแผนกจัดทำอุปกรณ์การผลิตไว้คอยสนับสนุนกันเองในแต่ละโรงงาน

  ง ด้านแรงงาน

  บริษัทฯ มีการผลิตชิ้นส่วนมาเป็นระยะเวลานานและก้าวขึ้นเป็น OEM ให้กับลูกค้า บริษัทฯ
  มีนโยบายเพิ่มผู้บริหารระดับกลาง หรือ MINI MD เพื่อรองรับการเติบโตของบริษัทฯ ในอนาคต
  โดยการจัดการอบรมหลักสูตร MINI MD ขึ้นภายในองค์กร
  ซึ่งใช้วิทยากรที่มีความรู้ความสามารถทั้งภายในและภายนอกมาอบรม
  อีกทั้งยังมีผู้บริหารที่เปี่ยมด้วยความรู้ ความสามารถ และประสบการณ์ทางด้านเครื่องปรับอากาศ
  เพื่อก้าวขึ้นเป็น ODM ต่อไป

  บริษัทฯ ตระหนักดีว่าในอนาคตแรงงานในตลาดจะขาดแคลน
  ด้วยวิสัยทัศน์ของประธานกรรมการบริหาร จึงได้มีโครงการโรงงานโรงเรียน
  โดยมีการประสานงานกับสถานศึกษาในการนำนักศึกษามาทำงานร่วมกับบริษัทฯ
  ตามความเหมาะสม ซึ่งจะได้รับประโยชน์ทั้ง 2 ฝ่าย คือ
  นักศึกษาได้ฝึกงานจากโรงงานที่มีมาตรฐานและบริษัทฯ
  ได้แรงงานที่ดีมาช่วยในช่วงแรงงานขาดแคลน

  ในส่วนพนักงานระดับต้น ทางบริษัทฯ มีการฝึกอบรมอยู่ตลอดเวลา เพื่อให้พนักงานมีความรู้
  ความชำนาญ ความสามารถ ควบคู่ไปกับการนำเครื่องจักรและวิธีการผลิตที่ทันสมัยมาใช้

4.2.2 ชิ้นส่วนคอมเพรสเซอร์

  1) ลักษณะผลิตภัณฑ์

  []

  คอมเพรสเซอร์นับเป็นหัวใจสำคัญของเครื่องทำความเย็น ซึ่งเป็นสิ่งที่จะขาดไม่ได้
  ไม่ว่าจะเป็นเครื่องปรับอากาศ ตู้เย็น ตู้แช่ ซึ่งล้วนแต่ต้องใช้คอมเพรสเซอร์ทั้งนั้น
  ชิ้นส่วนที่นำมาประกอบเป็นคอมเพรสเซอร์ส่วนใหญ่จะทำด้วยเหล็ก ทองแดง ลวดทองแดง
  และทองเหลือง นำมาประกอบร่วมกันเป็นคอมเพรสเซอร์

  คอมเพรสเซอร์ มี 3 ระบบ คือ 1) ระบบลูกสูบ 2) ระบบโรตารี่ 3) ระบบสโครส

  [][][]

ระบบลูกสูบ ระบบโรตารี่ ระบบสโครส

  สำหรับชิ้นส่วนที่บริษัทฯ ผลิตนั้นส่วนใหญ่ทำจากทองแดง เช่น Suction Pipe, Muffler
  Pipes, Oil Pipe, Discharge Pipe

  [][][][][][][][]

  ปัจจุบันบริษัทฯ มีการพัฒนาชิ้นส่วนทองแดงเพื่อลดต้นทุนวัตถุดิบโดยใช้เหล็กชุบทองแดง
  หรืออลูมิเนียมเชื่อมต่อทองแดง เช่น Inlet Tube ,Dis Joint Pipe ,Inlet Pipe Assy

  [][][]

  เหล็กชุบทองเหลือง เหล็กชุบทองแดง อลูมิเนียมเชื่อมต่อทองแดง

2) การตลาดและภาวะการแข่งขัน

  อุตสาหกรรมคอมเพรสเซอร์จะเจริญเติบโตคู่ไปกับอุตสาหกรรมเครื่องทำความเย็น
  ไม่ว่าจะเป็นเครื่องปรับอากาศ ตู้เย็น ตู้แช่อาหารฯ
  รวมทั้งรถยนต์ที่มีการเจริญเติบโตควบคู่กันไปกับการเติบโตของคอมเพรสเซอร์ด้วยเช่นกัน

กลุ่มลูกค้า

  เป้าหมายของบริษัทฯ ส่วนใหญ่จะเป็นลูกค้าที่ผลิตคอมเพรสเซอร์
  เพื่อส่งมอบให้กับโรงงานที่ประกอบเครื่องปรับอากาศ เครื่องทำความเย็น
  ซึ่งมีจำหน่ายในประเทศและต่างประเทศ ผู้ผลิตคอมเพรสเซอร์ในประเทศไทย
  อาจกล่าวได้ว่าเป็นลูกค้าของบริษัทฯ เกือบทั้งสิ้น เช่น Siam Compressor , Hitachi
  Compressor, Kulthorn Kirby, Copeland, Fujitsu, Kulthorn Premier,
  Daikin, LG etc. เพราะฉะนั้นไม่ว่าจำนวนการผลิตจะเป็นอย่างไรบริษัทฯ
  ก็จะเติบโตตามธุรกิจของลูกค้าที่เติบโตขึ้น

ปริมาณการผลิตคอมเพรสเซอร์ภายในประเทศ ในช่วงปี 2547-2554

  []

ที่มา : สภาอุตสาหกรรมไทย

  ปริมาณการส่งออกคอมเพรสเซอร์ ในช่วงปี 2547-2554

  []

ที่มา : สภาอุตสาหกรรมไทย

3) การจัดหาผลิตภัณฑ์

  ก กรรมวิธีการผลิต

+--------+---+-------------+----+------------+---+-------------------+
| วัตถุดิบ  |   | ข           |    | สินค้า       |   | ลูกค้า              |
|        |   | บวนการแปรรูป |    |            |   |                   |
+--------+---+-------------+----+------------+---+-------------------+
| ทองแดง |   | ตัด          |    | Suction    |   | Siam Compressor   |
|        |   |             |    | Pipe       |   |                   |
+--------+---+-------------+----+------------+---+-------------------+
| เหล็ก   |   | ดัด          |    | Muffler    |   | Hitachi           |
|        |   |             |    | Pipe       |   | Compressor,       |
|        |   | ขึ้นรูป        |    |            |   |                   |
|        |   |             |    | Oil Pipe   |   | Kulthorn kirby,   |
|        |   | เชื่อม        |    |            |   | Fujitsu,          |
|        |   |             |    | Discharge  |   |                   |
|        |   | ตรวจสอบ     |    | Pipe       |   | Copeland , Daikin |
|        |   |             |    |            |   | ,                 |
|        |   | บรรจุ        |    | Inlet Tube |   |                   |
|        |   |             |    |            |   | LG ,Kulthorn      |
|        |   |             |    | Dis Joint  |   | Pemier            |
|        |   |             |    | Pipe       |   |                   |
|        |   |             |    |            |   | etc.              |
+--------+---+-------------+----+------------+---+-------------------+

  ข ด้านวัตถุดิบ

  วัตถุดิบที่ใช้เป็นวัตถุดิบจากในประเทศ โรงงานผู้ผลิตได้มาตรฐานผ่านการรับรองจากลูกค้า
  ในการส่งมอบ ทางบริษัทฯ เป็นผู้กำหนดวันและเวลา ในการส่งมอบสินค้า ด้านราคา
  เป็นราคาที่ทำการตกลงซื้อขายกันระหว่างบริษัทฯ และลูกค้า เพื่อป้องกันการเปลี่ยนแปลง
  ของราคาวัตถุดิบที่มีการเปลี่ยนแปลงอยู่ตลอดเวลา บริษัทฯ มี

  ค ด้านแรงงาน

  เนื่องจากธุรกิจที่ทำอยู่จะเป็น Seasonal และบริษัทฯ เองก็มีการผลิตชิ้นส่วนมายาวนาน
  ชื่อเสียงของบริษัทฯ ก็เป็นที่รู้จักและยอมรับกันในวงการอุตสาหกรรม บริษัทฯ
  มีการดูแลและรักษาพนักงานที่มีทักษะ ความรู้ ความสามารถไว้ และนอกจากนี้นโยบายของบริษัทฯ
  ยังมีการติดต่อกับสถาบันการศึกษา เพื่อรับนักศึกษาเข้ามาทำงานร่วมกับบริษัทฯ ด้วย

ง ด้านเครื่องจักร

  เนื่องจากขบวนการผลิตของเราไม่มีขั้นตอนที่ยุ่งยากมากนัก กล่าวคือ จากวัตถุดิบ ตัด ขึ้นรูป ดัด
  เชื่อมประกอบ และบรรจุ เครื่องจักรที่ใช้ก็เป็นเครื่องจักรขนาดเล็กที่บริษัทฯ
  สามารถซ่อมและสร้างได้เอง และในบริษัทฯ เองก็มีเครื่องจักรประเภทเดียวกันจำนวนมาก
  รวมทั้งในกลุ่มบริษัทฯ ก็ยังมีเครื่องจักรที่เหมือนกันสามารถใช้ผลิตทดแทนกันได้
  เพราะฉะนั้นบริษัทฯ ไม่มีปัญหาเรื่องเครื่องจักรเสียหรือกำลังการผลิตไม่เพียงพอ

จ ด้านลูกค้า

  ทางบริษัทฯ เองได้ทำการค้ากับลูกค้ามานาน มีความสัมพันธ์ที่ดีกับลูกค้า
  รวมตลอดถึงการส่งมอบที่ตรงต่อเวลา คุณภาพที่ดี และบริการที่เป็นเลิศ
  ทำให้เราได้รับความไว้วางใจจากลูกค้าเพิ่มมากขึ้น ดังจะเห็นได้จากอัตรา
  การเติบโตของบริษัทฯ เพราะฉะนั้นโอกาสที่เราจะได้ชิ้นส่วนมาผลิตเพิ่มขึ้นน่าจะเป็นแนวโน้มที่ดี
  ยกเว้นลูกค้านั้นหยุดกิจการ

4.2.3 ชิ้นส่วนโลหะแผ่นขึ้นรูป

  1) ลักษณะผลิตภัณฑ์

  ปัจจุบันชิ้นส่วนที่นำมาประกอบเป็นผลิตภัณฑ์ถูกพัฒนาขึ้น โดยมีการใช้วัสดุต่างๆไม่ว่าจะทำด้วยเหล็ก
  พลาสติก กระจก ไม้ หรือวัสดุชิ้นต่างๆ ที่นำมาประกอบรวมกันเป็นผลิตภัณฑ์
  เพื่อให้ผลิตภัณฑ์มีความคงทน สวยงาม มีคุณภาพตามมาตรฐาน เหมาะสมกับการใช้งาน
  และต้นทุนการผลิตที่ต่ำ

  อย่างไรก็ตามชิ้นส่วนโลหะก็ยังคงมีความสำคัญที่จะนำมาผลิตเป็นชิ้นส่วนหลักของผลิตภัณฑ์
  ทั้งนี้เพราะราคา ไม่สูงมากนัก มีความคงทนแข็งแรง รวมทั้งเทคโนโลยีต่างๆ
  ที่นำมาช่วยในการผลิตทำให้สามารถใช้โลหะในการผลิตเป็นชิ้นส่วนที่มีลักษณะรูปแบบได้ตามต้องการ
  ซึ่งขึ้นอยู่กับความสะดวก สวยงาม และความเหมาะสมกับการใช้งานของผลิตภัณฑ์นั้นๆ
  ปัจจุบันบริษัทฯ มีการผลิตชิ้นส่วนอุตสาหกรรมขึ้นรูปโลหะ
  โดยโรงงานสามารถผลิตได้ทั้งที่จังหวัดสมุทรปราการและจังหวัดระยอง

  นอกจากนี้ในปลายปี 2011 บริษัทฯ ยังได้มีการร่วมทุนกับบริษัทต่างชาติ (ญี่ปุ่น)
  ในการทำอุตสาหกรรมชิ้นส่วนโลหะขึ้นรูป ซึ่งสายการผลิตจะเป็นระบบอัตโนมัติ (Transfer
  line and Robot line) ที่จังหวัดระยอง โดยมุ่งเน้นชิ้นส่วนโลหะในกลุ่มอุตสาหกรรมยานยนต์
  นอกเหนือจากชิ้นส่วนเครื่องใช้ไฟฟ้าที่บริษัทฯ ทำอยู่
  ซึ่งสามารถเปิดดำเนินการผลิตได้ประมาณกลางปี 2555

ชิ้นส่วนอุตสาหกรรมขึ้นรูปโลหะที่บริษัทฯ ผลิตอยู่สามารถแยกได้ ดังนี้

1.  กลุ่มเครื่องใช้ไฟฟ้า เช่น เครื่องปรับอากาศ เครื่องซักผ้า ตู้เย็น ตู้แช่ เป็นต้น

[]

[]

2.  กลุ่มอิเล็คทรอนิคส์ เช่น กล่องควบคุมสัญญาณ (Control box) เป็นต้น

[]

3.  กลุ่มอุตสาหกรรมอาหาร เช่น Freezer

[]

4.  กลุ่มอุตสาหกรรมรถยนต์ ซึ่งมีทั้งงาน Machine งานท่อ และเหล็กแผ่น เป็นต้น
    นอกจากนี้บริษัทยังมีเป้าหมายที่จะเน้นในกลุ่มชิ้นส่วนรถยนต์ให้เพิ่มมากขึ้น

[]

[][]

กลุ่มลูกค้าของบริษัทฯ

1. กลุ่มเครื่องใช้ไฟฟ้า เช่น Daikin, Mitsubishi, Electrolux, LG, Siam
Compressor Other

2. กลุ่มอิเล็คทรอนิคส์ เช่น Celestica, Delta, Ciena, Polycom,NMB-Minebea Thai
Ltd, Other,

3. กลุ่มอุตสาหกรรมอาหาร เช่น BIG, Airproducts

4. กลุ่มอุตสาหกรรมรถยนต์ เช่น Valeo , Denso ,Delphi , Sanden , Showa Other.

2) การตลาดและภาวะการแข่งขัน

  ปัจจุบัน ทุกธุรกิจย่อมมีการแข่งขันกันแทบทั้งสิ้น และนับวันก็จะยิ่งทวีความรุนแรงขึ้นตามลำดับ
  ทั้งด้านราคาขายและต้นทุนการผลิตซึ่งปรับตัวสูงขึ้นตลอดเวลา

  เนื่องจากบริษัทฯ ทำธุรกิจนี้มายาวนานด้วยการรักษามาตรฐานทั้งด้านคุณภาพ การส่งมอบ
  และการบริการที่ดี ทำให้ลูกค้ารายเก่าของบริษัทฯ มีความไว้วางใจ
  มอบหมายงานผลิตให้เพิ่มมากขึ้น นอกจากนี้ยังมีลูกค้ารายใหม่เพิ่มเข้ามาอีกด้วย

  คู่แข่งของบริษัทฯ บริษัทฯ เรามองว่า ต้องทำให้ดีกว่า ถูกกว่า และเร็วกว่าสิ่งที่ลูกค้าทำอยู่
  ซึ่งลูกค้าก็จะมาหา เราเอง หรือคู่แข่งของเราก็คือลูกค้านั้นเอง

  บริษัทฯเองมีการผลิตแบบครบวงจรสามารถลดภาระเรื่องการสั่งซื้อให้ลูกค้าได้
  ซึ่งถือว่าช่วยแบ่งเบาภาระทางด้านการจัดซื้อให้กับลูกค้าด้วยความเป็น SNC Super Store
  ของบริษัทฯ และเรายังมีระบบ MINI MD ไว้คอยบริการให้ลูกค้าตลอดเวลา ทำให้บริษัทฯ
  มีการเจริญเติบโตควบคู่ไปกับลูกค้า และมีการเจริญเติบโตคู่ไปกับเศรษฐกิจตลอดไป

3) การจัดหาผลิตภัณฑ์

ก กระบวนการผลิต สามารถแยกตามลักษณะชิ้นส่วนได้ดังนี้

กลุ่มที่ 1

  []

กลุ่มที่ 2

  []

กลุ่มที่ 3

  []

  จากวัตถุดิบซึ่งมีลักษณะที่เป็นแบบแท่ง แบบท่อ และแบบแผ่นจะถูกส่งเข้ากระบวนการผลิต
  โดยใช้เครื่องจักรต่างๆ กัน มีทั้งเครื่องตัด เครื่องกลึง เครื่องดัด และเครื่องปั๊ม
  ซึ่งล้วนแล้วแต่เป็นเครื่องจักรที่ทันสมัยทั้งสิ้น เสร็จแล้วจะนำมาประกอบหรือพ่นสี
  ส่งให้ลูกค้าเพื่อให้ลูกค้านำไปประกอบเป็นตัวสินค้าต่อไปยังผู้บริโภค

  []

ข ด้านวัตถุดิบ

  วัตถุดิบที่บริษัทฯ นำมาใช้ในการผลิต ไม่ว่าจะเป็นแบบแท่ง แบบท่อ หรือแบบเป็นแผ่นก็ตาม
  ทั้งหมดจะเป็นไปตามตามที่ลูกค้ากำหนด ทั้งด้านคุณภาพ ราคา และแหล่งผลิต
  ส่วนใหญ่วัตถุดิบจะเป็นแบบมาตรฐานที่ใช้อยู่ในอุตสาหกรรมทั่วไป
  สำหรับแหล่งผลิตส่วนใหญ่จะนำเข้าจากต่างประเทศ ทั้งญี่ปุ่น จีน และเกาหลี
  ซึ่งเป็นไปตามที่ลูกค้ากำหนดไว้
  เรื่องราคาของวัตถุดิบที่นำมาใช้ผลิตก็ได้มีการตกลงกันไว้แล้วกับลูกค้า
  ทั้งนี้เพื่อป้องกันการขาดทุนจากราคาวัตถุดิบที่มีการเปลี่ยนแปลงอยู่ตลอดเวลา

ค ด้านเครื่องจักร

  []เนื่องจากบริษัทฯ มีนโยบายเป็นระบบ Super Store เพราะฉะนั้นบริษัทฯ
  จึงมีเครื่องจักรที่ได้มาตรฐาน มีความทันสมัย รวมตลอดทั้งวิธีการผลิตที่มีประสิทธิภาพ
  เครื่องจักรที่บริษัทฯใช้ผลิตอยู่ไม่ว่าจะเป็นเครื่องกลึง เครื่องดัด เครื่องปั๊ม
  ล้วนเป็นเครื่องที่ควบคุมด้วยระบบ CNC ทั้งสิ้น
  และเครื่องแต่ละขบวนการผลิตก็ยังสามารถใช้ทดแทนกันได้อีกด้วย
  ทั้งนี้เพื่อให้ผลิตสินค้าที่มีคุณภาพในต้นทุนที่ต่ำ

  นอกจากนี้บริษัทฯ ยังมีการจัดทำ Spare Part และแผนซ่อมบำรุงประจำปี
  ทั้งนี้เพื่อป้องกันเครื่องจักรเสีย และให้สามารถใช้งานได้ยาวนานที่สุด
  เพื่อตอบสนองความต้องการของลูกค้า

  ง ด้านแรงงาน

  บริษัทฯ มีนโยบายให้พนักงานอยู่ดีกินดีหรือมีคุณภาพชีวิตที่ดี เพื่อจะได้มีความขยัน ตั้งใจทำงาน
  และบริษัทฯ ก็ยังมีการพัฒนาบุคลากรโดยการอบรมทั้งภายในและภายนอก
  ทั้งนี้เพื่อให้พนักงานที่มีความรู้ ความสามารถ มีทักษะ มีความรักบริษัทฯ
  และสามารถทำงานทดแทนกันได้ นอกจากนี้บริษัทฯ
  ยังให้พนักงานมีส่วนร่วมในผลประโยชน์ที่พนักงานได้ทำด้วย

  อนึ่งในปี 2011 บริษัทฯ ได้มีการติดต่อประสานงานกับสถานศึกษา
  เพื่อนำแรงงานที่เป็นนักศึกษามาร่วมฝึกปฏิบัติงานกับบริษัทฯ ซึ่งถือว่าประสบความสำเร็จ
  เพราะนักศึกษาก็ได้ฝึกงานกับโรงงานที่ได้มาตรฐานและ มีรายได้กลับไปเป็นทุนการศึกษา
  ในส่วนของบริษัทฯ ก็ได้แรงงานที่มีทักษะมีความรู้ มาช่วยปฏิบัติงานด้วย
  เพราะฉะนั้นปัญหาเรื่องขาดแรงงานกับบริษัทซึ่งมีน้อยมาก

4.2.4 ชิ้นส่วนพลาสติก

1) ลักษณะผลิตภัณฑ์

  ลักษณะของผลิตภัณฑ์เป็นชิ้นส่วนพลาสติก ซึ่งผลิตโดยระบบ INJECTION MOULDING
  เพื่อนำไปใช้ประกอบเป็นรถจักรยานยนต์ รถยนต์ เครื่องใช้ไฟฟ้า เช่น ตู้เย็น พัดลม แอร์
  เครื่องซักผ้า

  2) การตลาดและภาวะการแข่งขัน

  ในปัจจุบันบริษัทฯ มีลูกค้าในกลุ่มเครื่องใช้ไฟฟ้าและยานยนต์ ซึ่งลูกค้าหลักของบริษัทฯ
  จะเป็นผู้ผลิตชั้นนำในตลาด เช่น Sharp Mitsubishi Toshiba Daikin
  ซึ่งอยู่ในธุรกิจเครื่องใช้ไฟฟ้า และ Honda Denso ซึ่งอยู่ในธุรกิจยานยนต์ เป็นต้น

  เป็นที่ทราบกันอยู่แล้วว่าธุรกิจในกลุ่มเครื่องใช้ไฟฟ้ามีการแข่งขันสูง แต่บริษัทฯ
  สามารถได้รับคำสั่งซื้อสำหรับชิ้นงานใหม่ๆ
  ทั้งจากกลุ่มเครื่องใช้ไฟฟ้าและกลุ่มยานยนต์ได้อย่างต่อเนื่องและมากขึ้น
  สาเหตุเนื่องจากบริษัทฯรักษาระดับ คุณภาพของสินค้า ต้นทุน และการส่งมอบที่ตรงเวลา ( Q C
  D : Quality Cost Delivery ) ได้อย่างดี อีกทั้งบริษัทฯ ได้ลงทุนใน Software
  ที่ช่วยในการปรับปรุงและวิเคราะห์ปัญหาของแม่พิมพ์ที่ใช้ในขบวนการผลิต
  ซึ่งสามารถตอบโจทก์ของลูกค้าในการมีส่วนร่วมในการพัฒนาสินค้าของลูกค้าเอง
  และสามารถช่วยลดต้นทุนของลูกค้าได้ด้วย

  กลุ่มบริษัทฯ มีนโยบายในการสร้างความพึงพอใจให้ลูกค้าโดยใช้หลักการ SNC ONE STOP
  SERVICE
  โรงงานผลิตชิ้นส่วนพลาสติกจึงเข้ามาเป็นส่วนหนึ่งในการผลักดันให้ลูกค้ามีความพึงพอใจ สะดวก
  และประหยัดเวลาเมื่อมาติดต่อซื้อชิ้นส่วนกับ SNC แล้วจะได้ชิ้นส่วนเพื่อประกอบเป็นผลิตภัณฑ์
  ทั้งชิ้นส่วนโลหะ และพลาสติกได้คราวเดียวกัน

3) การจัดหาผลิตภัณฑ์

  ก ด้านวัตถุดิบ

  วัตถุดิบที่ใช้ คือ เม็ดพลาสติกชนิดต่างๆ เช่น ABS, PP, PSGP, PSHI, PE, AS เป็นต้น
  โดยลูกค้าจะเป็นผู้กำหนดชนิดและเกรดต่างๆ ของวัตถุดิบตามลักษณะของงาน
  เพื่อรักษาคุณภาพและราคา

  วัตถุดิบที่ใช้ ส่วนใหญ่สามารถผลิตได้ในประเทศ มีบางชนิดที่ต้องสั่งจากต่างประเทศ
  เนื่องจากเป็นวัตถุดิบชนิดพิเศษ โดยราคาของวัตถุดิบจะขึ้น-ลง ตามราคาตลาด
  แต่ลูกค้าจะใช้จำนวนการใช้ตกลงกับผู้ผลิตและยืนยันราคาเป็นไตรมาส
  ซึ่งถ้ามีการปรับเปลี่ยนจะแจ้งล่วงหน้าเพื่อปรับราคาของชิ้นงานตามราคาวัตถุดิบที่เปลี่ยนแปลงไป
  ทำให้บริษัทฯ ไม่ต้องรับภาระความเสี่ยงทางด้านราคาของวัตถุดิบ

ข ด้านเครื่องจักร

  เครื่องจักรที่ใช้ในการผลิตพลาสติกเป็นเครื่องจักรใหม่จากต่างประเทศซึ่งที่มีเทคโนยีการผลิตสูง
  การทำงานรวดเร็วและประหยัดพลังงาน ดังนั้น
  บริษัทจึงมีความเชื่อมั่นในประสิทธิภาพการทำงานของเครื่องจักรเป็นอย่างมาก
  ตลอดจนวิธีการบริหารจัดการในการบำรุงรักษาทำให้เครื่องจักรสามารถใช้งานได้ดีและมีประสิทธิภาพ

ค ด้านแรงงาน

  บริษัทฯ มีการสรรหาและคัดเลือกบุคลากรที่มีความชำนาญเข้ามาร่วมงาน
  และมีหลักสูตรการอบรมที่จะเข้ามาช่วยในการทำงานในแต่ละจุดโดยเฉพาะอย่างต่อเนื่อง
  ทำให้บริษัทฯมีบุคลากรที่พร้อมสำหรับการผลิต
  อีกทั้งบริษัทฯมีโครงการร่วมกับภาคการศึกษาที่จัดให้มีนักศึกษามาฝึกงานร่วมปฏิบัติงานกับบริษัทฯ
  โดยก่อนที่จะมาร่วมงานนั้นทางภาคการศึกษาได้มีการฝึกสอนทักษะในการผลิตมาบ้างแล้ว

4.2.5 อุปกรณ์แลกเปลี่ยนความร้อน

1) ลักษณะผลิตภัณฑ์

  เครื่องทำความเย็นภายในบ้านหรือภายในตัวอาคาร
  ส่วนใหญ่เราจะนึกถึงเครื่องทำความเย็นประเภทแอร์คอนดิชั่นเนอร์
  ซึ่งภายในเครื่องทำความเย็นประเภทนี้จะมีส่วนประกอบหลายๆ ชิ้นส่วน
  ในที่นี้เราจะขอกล่าวถึงชิ้นส่วนหลักในการถ่ายเทความร้อนหรือที่เรารู้จักกันดีว่า “คอยล์” (Heat
  Exchanger) ซึ่งมีทั้งประเภทคอยล์เย็นและคอยล์ร้อนซึ่งทำหน้าที่ส่งผ่าน
  และแลกเปลี่ยนความเย็นหรือความร้อนภายในตัวเครื่องปรับอากาศ

  โครงสร้างของคอยล์โดยทั่วไปจะประกอบไปด้วยองค์ประกอบหลัก 3 ส่วนด้วยกัน คือ

1)  แผ่นอลูมิเนียมขึ้นรูป (Aluminum Fin)
    ทำหน้าที่เป็นแผ่นครีบแลกเปลี่ยนความร้อนระหว่างอากาศภายนอกกับน้ำยาทำความเย็นที่ไหลอยู่ในท่อทองแดง

2)  ท่อทองแดงดัด (Hairpin) ทำหน้าที่เป็นเส้นทางการไหลของน้ำยาทำความเย็น
    เพื่อให้เกิดกลไกการแลกเปลี่ยนความร้อนกับอากาศภายนอก

3)  แผ่นเหล็กประกบข้าง (Side Plate)
    ทำหน้าที่ประกบแผ่นอลูมิเนียมและท่อทองแดงเข้าด้วยกัน
    และใช้เป็นตัวกลางในการจับยึดตัวคอยล์เข้ากับโครงสร้างอื่นๆ ของเครื่องปรับอากาศ

  ซึ่งบริษัทฯ มีการผลิตชิ้นส่วนหลักทั้ง 3 ส่วนทั้งหมด
  และนำมาประกอบขึ้นเป็นคอยล์เย็นและคอยล์ร้อน
  เพื่อใช้ในกระบวนการผลิตเครื่องปรับอากาศต่อไป

2) ตลาดและภาวะการแข่งขัน

  การแข่งขันในธุรกิจนี้นับได้ว่ามีอยู่พอสมควร ทั้งนี้เนื่องจากเป็นงานที่ลูกค้าของบริษัทฯ ผลิต
  เพื่อใช้เองส่วนหนึ่ง และซื้อมาจากผู้ผลิตคอยล์โดยเฉพาะอีกส่วนหนึ่ง
  ทำให้บริษัทฯต้องแข่งขันกับทั้งผู้ผลิตคอยล์อื่นๆ และกับลูกค้าของบริษัทฯ อย่างไรก็ดี การที่บริษัทฯ
  เน้นการทำธุรกิจในส่วนนี้ไว้ที่การผลิต เพื่อใช้ประกอบเครื่องปรับอากาศ
  ประกอบกับงานคอยล์เป็นงานที่บอบบาง ทำให้ต้นทุนด้านการขนส่งสินค้ามีค่อนข้างสูง บริษัทฯ
  จึงยังคงมีข้อได้เปรียบทางด้านต้นทุนที่ถูกกว่าคู่แข่งรายอื่นๆ อยู่พอสมควร โดยการผลิตกว่า 90%
  เป็นการผลิตเพื่อใช้ในเครื่องปรับอากาศแบบติดหน้าต่าง (Window Type Air-Conditioner)
  ของลูกค้า Fujitsu General ที่บริษัทฯ ประกอบเป็น OEM ให้
  ที่เหลือจะเป็นการผลิตเพื่อใช้ประกอบเป็นเครื่องปรับอากาศที่บริษัทฯ
  ประกอบและจำหน่ายออกไปยังลูกค้าต่างประเทศโดยตรง (ลูกค้ากลุ่ม ODM) ส่วนหนึ่ง
  และอีกส่วนหนึ่งจะเป็นการผลิต เพื่อจำหน่ายในรูปแบบของอุปกรณ์แลกเปลี่ยนความร้อน
  (ไม่ใช่ในรูปแบบของเครื่องปรับอากาศ) ไปยังผู้ผลิตเครื่องปรับอากาศที่อยู่ภายในประเทศ

  จากหัวข้อก่อนหน้านี้ จะเห็นว่าการผลิตอุปกรณ์แลกเปลี่ยนความร้อนของบริษัทฯ
  เกือบทั้งหมดเป็นการผลิต เพื่อใช้ในเครื่องปรับอากาศที่บริษัทฯ ประกอบเองเป็นหลัก ดังนั้น
  ภาวะการแข่งขันจะเป็นไปในลักษณะของการแข่งขันกับลูกค้าของเราเอง กล่าวคือ
  ถ้าเรายังสามารถควบคุมต้นทุนการผลิตให้ต่ำกว่าที่ลูกค้าผลิตเองได้
  ลูกค้าก็จะยังคงให้ความไว้วางใจให้บริษัทฯ ผลิตเพื่อใช้ในเครื่องปรับอากาศของเขาต่อไป
  ซึ่งบริษัทฯ
  เองก็ได้มีกิจกรรมและแผนงานในการควบคุมและปรับปรุงประสิทธิภาพในการผลิตอย่างต่อเนื่อง
  เพื่อรักษาขีดความสามารถในการแข่งขันเอาไว้

3) การจัดหาผลิตภัณฑ์

  ก กรรมวิธีการผลิตและกำลังการผลิต

1.  อะลูมิเนียมแผ่นทั้งแบบไม่เคลือบสี (Bare Fin), เคลือบสารสีฟ้า (Blue Fin) หรือสีต่างๆ
    ตามที่ลูกค้าต้องการและนำมาขึ้นรูปด้วยเครื่องปั๊มขึ้นรูปอะลูมิเนียม (Fin Press) ตาม
    pattern ที่ลูกค้ากำหนด

2.  ท่อทองแดง ประเภทท่อม้วน โดยนำมาผ่านขั้นตอนการตัดและดัดตามความยาวที่ต้องการ
    ด้วยเครื่องตัด และดัดท่อ (Hairpin Bender)
    นำอะลูมิเนียมที่ผ่านการขึ้นรูปเรียบร้อยด้วยเครื่องปั๊มอะลูมิเนียม (Fin Press)
    มาร้อยด้วยท่อทองแดง (Hairpin Tube) ที่ตัดไว้แล้วด้วยเครื่องตัดและดัดท่อ (Hairpin
    Bender) ขนาดของ ตัวคอยล์จะถูกตั้งไว้ด้วยโต๊ะร้อยคอยล์ด้วยกระบวนการร้อยท่อ (Insert
    Hairpin) นำคอยล์ที่ได้ดังกล่าวไปเข้าเครื่องอัดแน่น (Expander Machine)
    เพื่ออัดคอลย์ให้แน่นและได้ขนาดตรงตามข้อกำหนด หลังจากนั้นนำคอยล์ไปผ่านตู้อบร้อน (Dry
    oven) เพื่อขจัดน้ำมันที่มาจากกระบวนการก่อนหน้าด้วยอุณหภูมิประมาณ 160 ^(o)C
    เป็นเวลา 5

  นาที และต่อด้วยกระบวนการประกอบคอยล์ (Coil Assembly) ด้วยการเชื่อม U-pipe
  และท่อเฮดเดอร์ (Header) ด้วยเครื่องเชื่อมอัตโนมัติหรือเชื่อมด้วยมือ (Auto/ Manual
  Brazing)
  โดยทุกกระบวนการผลิตคอยล์ตั้งแต่เริ่มต้นจนสิ้นสุดกระบวนการจะต้องผ่านขั้นตอนการควบคุมคุณภาพที่มีมาตรฐานและตรงตาม
  Spec ของลูกค้า

กำลังการผลิต

  ------------------------------------------- ---------------------------
  ขนาดเส้นผ่าศูนย์กลางท่อทองแดง                    กำลังการผลิตต่อเดือน (ชิ้น)

  7.00 mm                                     20,000

  7.94 mm                                     22,000

  9.53 mm                                     18,000

  รวม                                         60,000
  ------------------------------------------- ---------------------------

  ข ด้านวัตถุดิบ

  วัตถุดิบที่ใช้ในการผลิตส่วนใหญ่จะเป็นมาตรฐานตามข้อกำหนดของโรงงานผู้ผลิตวัตถุดิบเป็นหลัก
  และยังต้องปฏิบัติตามข้อกำหนดต่างๆ ที่ทางโรงงานผู้ผลิตได้ถือปฏิบัติตามมาตรฐานสากล
  โดยระยะเวลาในการผลิตพร้อมส่งมอบจะใช้เวลาประมาณ 1-2 สัปดาห์ และ 4-5 สัปดาห์
  สำหรับอะลูมิเนียมขึ้นอยู่กับความยากง่ายของการผลิตวัตถุดิบสำหรับท่อทองแดงบริษัทฯ
  เลือกซื้อจากผู้ผลิตท่อทองแดงรายใหญ่ในประเทศเป็นหลัก ส่วนอลูมิเนียมนี้บริษัทฯ
  จะนำเข้ามาจากต่างประเทศ (ประทศจีน) ซึ่งทางบริษัทฯ จะเป็นผู้ควบคุมวัน เวลา จำนวน
  ที่ต้องการให้กับผู้ผลิตเพื่อให้ผู้ผลิตส่งมอบตามกำหนดเวลา

  สถานการณ์ในอดีตจนถึงปัจจุบันราคาวัตถุดิบมีการผันผวน เป็นอย่างมาก
  และเปลี่ยนแปลงค่อนข้างเร็ว อีกทั้งแผนการผลิตของลูกค้าก็ยังคงมีการปรับเปลี่ยนอยู่ตลอดเวลา
  เพื่อให้เหมาะสมกับสภาพแวดล้อม ทางบริษัทฯ ได้ทำการตกลงกับลูกค้าและผู้ผลิตวัตถุดิบ
  ในระบบการซื้อและขาย เช่น ทางบริษัทฯ ได้ทำการตกลงกับบริษัทลูกค้าในเรื่องการขายสินค้า
  จะใช้ราคาขายที่เป็นค่าเฉลี่ยของราคาซื้อทองแดง 2 เดือนย้อนหลังมาขายในเดือนปัจจุบัน
  ซึ่งในลักษณะเดียวกันทางบริษัทฯ
  ก็จะทำการตกลงกับทางผู้ผลิตทองแดงว่าเราจะทำการซื้อทองแดงในราคาเฉลี่ยย้อนหลัง 2
  เดือนเช่นกันเพื่อลดอัตราความเสี่ยงทางด้านราคาการซื้อขายได้มากขึ้น

ค ด้านแรงงาน

  บริษัทฯ มีนโยบายพัฒนาความรู้และความสามารถของบุคลากร
  โดยการฝึกอบรมทั้งภายในและภายนอกบริษัท
  เพื่อให้พนักงานมีความรู้และความสามารถเพื่อเพิ่มทักษะในการทำงานทั้งนี้ บริษัทฯ
  ได้มีการประสานงานกับสถานศึกษา เพื่อนำแรงงานที่เป็นนักศึกษามาร่วมปฏิบัติงานกับบริษัทฯ
  ซึ่งนักศึกษาเองก็จะได้ความรู้ ความสามารถ ประสบการณ์ในชีวิตการทำงาน และบริษัทฯ
  เองก็ได้มีแรงงานที่มีคุณภาพร่วมปฏิบัติงานด้วยเช่นกัน

4.3 การรับจ้างผลิตและประกอบเครื่องปรับอากาศ และเครื่องทำความเย็น (OEM และ ODM)

1) ลักษณะผลิตภัณฑ์

  ผลิตภัณฑ์ของธุรกิจมีลักษณะที่หลากหลายขึ้นอยู่กับความต้องการของลูกค้ากลุ่มต่างๆ
  แต่ผลิตภัณฑ์โดยหลักแล้วจะเป็นจำพวกเครื่องปรับอากาศทั้งแบบติดหน้าต่าง (Window Type),
  แบบแขวนผนัง (Wall Type), แบบฝังใต้ฝ้า (Ducted Type)
  ตลอดจนถึงชุดปรับอากาศขนาดใหญ่ตั้งแต่ 100,000 – 300,000 บีทียูต่อชั่วโมง
  ซึ่งจุดเด่นของบริษัทในด้านนี้คือการตอบสนองความต้องการของลูกค้าได้มากตามที่ต้องการ
  กล่าวคือ
  บริษัทสามารถปรับปรุงเปลี่ยนแปลงหรือแม้กระทั่งออกแบบผลิตภัณฑ์ใหม่ให้เหมาะสมตามความต้องการของลูกค้าแต่ละรายได้เป็นอย่างดี

2) การตลาดและภาวะแข่งขัน

  บริษัทฯ ไม่มีนโยบายที่จะออกผลิตภัณฑ์ที่เป็นตราสินค้าของบริษัทเอง เราจะมุ่งเน้นในธุรกิจ OEM
  (Original Equipment Manufacturer) และ ODM (Original Design
  Manufacturer)
  โดยเราจะทำการพัฒนาผลิตภัณฑ์ของเราให้เหมาะสมกับความต้องการของลูกค้าแต่ละราย
  ซึ่งในปัจจุบันเราได้ติดต่อกับลูกค้าในต่างประเทศหลายรายด้วยกัน อาทิเช่น
  สาธารณรัฐอาหรับเอมิเรสต์ ออสเตรเลีย สหรัฐอเมริกา และญี่ปุ่น เป็นต้น

  ผู้ประกอบธุรกิจผลิตเครื่องปรับอากาศในประเทศไทยที่มีขนาดใหญ่ และมีศักยภาพเท่าบริษัทฯ
  มีจำนวนไม่มากนัก ส่วนใหญ่จะเป็นโรงงานขนาดเล็กและมีกำลังการผลิตไม่มาก
  ดังนั้นคู่แข่งขันภายในประเทศที่แท้จริงของบริษัทฯ จึงเป็นตัวลูกค้าของบริษัทฯ เอง
  บริษัทฯจึงต้องสามารถผลิตสินค้าให้ได้ด้วยราคาที่ต่ำ คุณภาพที่สูงกว่าและมีประสิทธิภาพที่ดีกว่า
  จึงจะสามารถจูงใจให้ลูกค้ายืนยันให้บริษัทฯ เป็นศูนย์กลางการผลิตเครื่องปรับอากาศได้ตลอดไป

  สำหรับคู่แข่งขันภายนอกประเทศส่วนใหญ่เป็นบริษัทจากประเทศจีน ซึ่งมีต้นทุนด้านแรงงานที่ต่ำกว่า
  อย่างไร
  ก็ตามกฎหมายสวัสดิการแรงงานของประเทศจีนที่บังคับใช้กับนายจ้างอย่างเข้มงวดมากขึ้น
  ประกอบกับค่าแรงขั้นต่ำของประเทศจีนที่ปรับเพิ่มสูงขึ้นทำให้ความได้เปรียบของคู่แข่งขันจากประเทศจีนลดลง

กลุ่มลูกค้าเป้าหมาย

1.  กลุ่ม OEM ลูกค้าในกลุ่มนี้ของบริษัทฯ ประกอบด้วย

  - บริษัท ฟูจิตสึ เจนเนอรัล (ประเทศไทย) จำกัด โดยผลิตภัณฑ์ที่บริษัทฯ รับจ้างประกอบให้เป็น
  เครื่องปรับอากาศแบบติดหน้าต่าง (Window Type) ขนาดตั้งแต่ 8,000 – 27,000
  บีทียูต่อชั่วโมง

  - บริษัท แอลจี อิเลคโทรนิคส์ (ประเทศไทย) จำกัด โดยผลิตภัณฑ์ที่บริษัทฯ
  รับจ้างประกอบให้เป็นเครื่องปรับอากาศแบบติดกำแพง (Wall Type) ขนาดตั้งแต่ 5,000 –
  9,000 บีทียูต่อชั่วโมง

  - บริษัท ชาร์ป แอพพลายแอนซ์ (ประเทศไทย) จำกัด โดยผลิตภัณฑ์ที่บริษัทฯ
  รับจ้างประกอบให้เป็นชุดคอนเดนซิ่งยูนิต (Condensing Unit)
  สำหรับเครื่องปรับอากาศแบบติดกำแพงขนาดตั้งแต่ 5,000 – 9,000 บีทียูต่อชั่วโมง

2.  กลุ่ม ODM ลูกค้าในกลุ่มนี้ของบริษัทฯ ประกอบด้วย

  - ผู้ผลิตและผู้จำหน่าย เครื่องปรับอากาศที่มีชื่อเสียง ซึ่งในปัจจุบันบริษัทฯ
  ได้ทำการพัฒนาผลิตภัณฑ์ร่วมกับลูกค้ากลุ่มนี้ อันได้แก่ MITSUBISHI ELECTRIC, LG, Goodman
  (USA), TRANE (Canada) เป็นต้น

  - ผู้ออกแบบ จำหน่ายติดตั้ง และให้บริการระบบปรับอากาศ สำหรับโครงการต่างๆ
  ในต่างประเทศ ซึ่งลูกค้ากลุ่มนี้จะมีโครงการต่าง ๆ ที่รับผิดชอบอยู่หลากหลาย
  และมีความต้องการระบบปรับอากาศที่มีลักษณะเฉพาะสำหรับโครงการนั้นๆ ซึ่งในกลุ่มนี้บริษัทฯ
  มีลูกค้ารายสำคัญ คือ Westair Industries Inc., Sakura Air Conditioner

  - ผลิตภัณฑ์ในกลุ่มที่ไม่ใช่เครื่องปรับอากาศ ซึ่งในปีนี้บริษัทฯ
  ได้มีการทำการพัฒนาผลิตภัฑ์ในกลุ่มเครื่องทำ น้ำร้อน (Air-to-Water Heat Pump)
  ร่วมกับลูกค้า Atlantic จากประเทศฝรั่งเศส ซึ่งการพัฒนานี้ก็มีความคืบหน้ามาเป็นลำดับ
  โดยบริษัทฯ มีแผนที่จะเริ่มผลิตผลิตภัณฑ์นี้ในปี 2555

การจำหน่ายและช่องทางการจำหน่าย

  ลักษณะของธุรกิจในกลุ่มนี้จะมีลักษณะการติดต่อธุรกิจโดยตรงระหว่างบริษัทฯ กับลูกค้าเป้าหมาย
  โดยลูกค้า แต่ละรายจะนำความต้องการผลิตภัณฑ์มาคุยกับบริษัทฯ
  แล้วจากจุดนี้ก็จะพัฒนาต่อยอดออกไปจนกระทั่งเกิดเป็นผลิตภัณฑ์ที่ขายไปยังลูกค้าแต่ละราย

สัดส่วนการจำหน่ายในประทศและต่างประเทศ

  สำหรับกลุ่มลูกค้า OEM ทั้ง 3 รายนี้ซึ่งมีสัดส่วนรวมกันมากกว่า 90%
  ของธุรกิจประกอบเครื่องปรับอากาศ บริษัทฯ
  จะจำหน่ายสินค้าไปยังบริษัทลูกค้าที่อยู่ในประเทศโดยตรง แต่ในส่วนของกลุ่มลูกค้า ODM
  ซึ่งส่วนใหญ่จะอยู่ที่ต่างประเทศ อาทิเช่น สาธารณรัฐอาหรับเอมิเรสต์ ออสเตรเลีย ฝรั่งเศส
  สหรัฐอเมริกา และ ญี่ปุ่น เป็นต้น บริษัทฯ จะทำการส่งออกสินค้าไปให้ลูกค้าโดยตรง

ภาวะการแข่งขัน

  ภูมิภาคเอเชีย ยังเป็นภูมิภาคหลักในการผลิต เครื่องปรับอากาศทั้งขนาดเล็กไปจนถึงขนาดใหญ่
  โดยฐานการผลิตเครื่องปรับอากาศที่ใหญ่ที่สุดยังเป็นประเทศจีน
  เนื่องจากมีแหล่งวัตถุดิบเป็นจำนวนมากและผู้ผลิต แบรนด์ ต่างๆ
  ทั้งหลายที่มีชื่อเสียงในโลกต่างก็มีสาขาหรือโรงงานอยู่ในประเทศจีนแทบทั้งสิ้น

  อย่างไรก็ตาม เครื่องปรับอากาศจากประเทศจีนก็ยังคงมีภาพลักษณ์ของสินค้าราคาถูก
  แต่คุณภาพยังไม่สู้ดีนัก ในสายตาของผู้บริโภค
  เมื่อเทียบกันแล้วเครื่องปรับอากาศจากไทยดูจะมีภาพลักษณ์ที่ดีกว่า ในกรณีของบริษัทฯ
  ถึงแม้ว่าจะมีคู่แข่งเป็นจำนวนมาก
  โดยเฉพาะประเทศจีนและยังมีขนาดที่เล็กกว่าบริษัทที่มีประสบการณ์
  และความชำนาญในอุตสาหกรรมชิ้นส่วนเครื่องปรับอากาศมากกว่า 30 ปี
  มีบุคลากรที่มีความรู้ในการออกแบบและพัฒนา
  เครื่องปรับอากาศที่สามารถตอบสนองต่อความต้องการของลูกค้าแต่ละรายได้
  ตลอดจนถึงภาพลักษณ์ของเครื่องปรับอากาศไทยทำให้บริษัทฯ
  สามารถแข่งขันกับคู่แข่งทั้งหลายในต่างประเทศได้

  ในขณะที่ผู้ผลิตที่มีชื่อเสียงระดับโลกทั้ง ญี่ปุ่น เกาหลี และอเมริกา
  ถึงแม้ว่าจะมีเทคโนโลยีที่สูงกว่าบริษัทฯ
  แต่ในขณะเดียวกันตุ้นทุนการผลิตของบริษัทเหล่านี้ก็สูงด้วยเช่นกัน

  สภาพการแข่งขันในอุตสาหกรรม

  ในส่วนของกลุ่ม OEM ในประเทศยังไม่มีการแข่งขันกับผู้ผลิต OEM รายอื่นๆ ทั้งนี้เนื่องจากผู้ผลิต
  OEM ในประเทศส่วนใหญ่ยังไม่มีกำลังการผลิตที่มากเพียงพอที่จะรองรับความต้องการของลูกค้าได้
  ที่สำคัญการที่บริษัทฯ มีธุรกิจชิ้นส่วนของเครื่องปรับอากาศเป็นฐานอยู่แล้ว
  ทำให้สามารถควบคุมปัจจัยในการผลิตทั้งในด้านคุณภาพ ราคา และการส่งมอบได้ ส่งผลให้บริษัทฯ
  มีข้อได้เปรียบเชิงการแข่งขันมากกว่าผู้ผลิต OEM ในประเทศอยู่พอสมควร

  การแข่งขันกับผู้ประกอบการภายในประเทศที่มีลักษณะของธุรกิจเครื่องปรับอากาศที่ผลิตเพื่อการส่งออกในลักษณะ
  ODM แบบนี้ มีผู้ประกอบการอยู่หลายรายในประเทศไทย อาทิเช่น บริษัท ยูนิแฟ๊บ, บริษัท
  Bitwise เป็นต้น โดยเกือบทั้งหมดจะเป็นบริษัทของไทย
  ในขณะที่ผู้ผลิตเครื่องปรับอากาศข้ามชาติที่มีชื่อเสียง เช่น มิตซูบิซิ, ไดกิ้น, แอลจี ฯลฯ
  จะไม่เน้นในตลาดส่วนนี้มากนัก บริษัทฯ มีคู่แข่งหลายรายซึ่งส่วนใหญ่จะกระจายอยู่ตามเมืองต่างๆ
  ในประเทศจีน ซึ่งจะเน้นกลยุทธ์ด้านราคาถูกเป็นหลัก ในขณะที่บริษัทฯ
  จะไม่พยายามแข่งขันในด้านราคา
  แต่จะเน้นไปที่การตอบสนองต่อความต้องการของลูกค้าแต่ละรายเป็นหลัก

  นอกเหนือจากนี้ บริษัทฯ กำลังพยายามที่จะขยายธุรกิจในส่วนของ ODM
  ให้มีขนาดใหญ่ขึ้นโดยเราจะเน้นเรื่องการพัฒนาผลิตภัณฑ์เพื่อสร้างมูลค่าเพิ่มให้กับผลิตภัณฑ์ที่บริษัทฯ
  ผลิต และเป็นการช่วยให้ลูกค้ามีทางเลือก มากขึ้น

3) การจัดหาผลิตภัณฑ์

  การผลิตในปัจจุบัน บริษัทฯ มีโรงงานที่ใช้ผลิตเครื่องปรับอากาศสำหรับการส่งออกโดยตรงอยู่ 1
  แห่ง คือ โรงงานที่นิคมอุตสาหกรรมแหลมฉบัง จังหวัดชลบุรี
  โดยในปีนี้บริษัทได้ทำการย้ายสายการผลิตเครื่องปรับอากาศจากบริษัทในกลุ่ม (SNC PYONGSAN
  EVOLUTION Co., Ltd.) มารวมไว้ด้วยกันที่โรงงาน ที่นิคมอุตสาหกรรมแหลมฉบัง
  เพื่อการใช้ประโยชน์ให้ได้มากที่สุด โดยวัตถุดิบจะซื้อมาจากผู้ผลิตภายในประเทศเป็นส่วนใหญ่
  โดยแบ่งได้ดังนี้

  1. คอมเพรสเซอร์ : ซื้อมาจากผู้ผลิตในประเทศ เช่น Copeland และ Siam compressor
  และมีบางส่วนที่อาจนำเข้าจากต่างประเทศโดยตรง เช่น SANYO

  2. MOTOR : ซื้อจากผู้ผลิตในประเทศเป็นหลัก

3.  อุปกรณ์แลกเปลี่ยนความร้อน : ผลิตขึ้นมาจากกระบวนการผลิตภายในบริษัทฯ เอง

4.  ชิ้นส่วนเหล็ก : ผลิตขึ้นมาจากกระบวนการผลิตภายในบริษัทฯ เอง

5.  ชิ้นส่วนพลาสติก : มีทั้งชิ้นส่วนที่ซื้อจากผู้ผลิตในประเทศ
    และชิ้นส่วนที่ผลิตจากบริษัทในกลุ่มซึ่งกล่าวโดยรวมแล้วบริษัทฯ
    ซื้อวัตถุดิบจากผู้จัดจำหน่ายในประเทศกว่า 80% ของมูลค่าทั้งหมด

  4.4 อุตสาหกรรมเครื่องซักผ้า

1) ลักษณะผลิตภัณฑ์

  กลุ่มบริษัทฯ มีการผลิตชิ้นส่วน ทั้งที่เป็นชิ้นส่วนโลหะและชิ้นส่วนพลาสติก เพื่อป้อนให้กับลูกค้าที่เป็น
  ผู้ประกอบเครื่องซักผ้ารายใหญ่ในประเทศ
  ชิ้นส่วนที่ผลิตจะเป็นชิ้นส่วนที่ใช้ประกอบทั้งภายในและภายนอกเครื่องซักผ้า

2)  ด้านการตลาดและภาวะการแข่งขัน

  ชิ้นส่วนโลหะ สำหรับเครื่องซักผ้าที่กลุ่มบริษัทฯ ผลิตอยู่นั้น ลูกค้าหลัก คือ Electrolux
  ซึ่งส่วนใหญ่จะผลิต
  เพื่อการส่งออกและมีความต้องการที่จะโอนย้ายการผลิตมาที่ประเทศไทยมากขึ้น
  ในขณะที่ชิ้นส่วนที่ผลิตอยู่ต้องการใช้เครื่องจักรใหญ่ที่มีคุณภาพและความแม่นยำสูง เช่น Turret
  Punch, CNC Bending Machine เป็นต้น ซึ่งบริษัทฯ
  มีความพร้อมในด้านนี้อยู่แล้วจึงเป็นโอกาสที่ดี

  ในส่วนของชิ้นส่วนพลาสติก ลูกค้าหลักของบริษัทฯ คือ Sharp
  สำหรับขายทั้งในประเทศและต่างประเทศ ชิ้นส่วนที่ผลิตจะเป็นชิ้นงานขนาดใหญ่
  เพื่อใช้เป็นโครงทั้งภายในและภายนอกของตัวเครื่อง
  จำเป็นต้องใช้เครื่องจักรขนาดใหญ่ขณะที่บริษัทฯ มีความพร้อม
  อีกทั้งสถานที่ผลิตอยู่ใกล้กับลูกค้าจึงไม่เป็นภาระด้าน การขนส่งสำหรับบริษัทฯ

  ลูกค้าหลักทางด้านเครื่องซักผ้าของบริษัทฯ เป็นผู้ผลิตชั้นนำในตลาด
  มีศักยภาพด้านการผลิตและการแข่งขันสูง เป็นช่องทางหนึ่งที่ทำให้การผลิตของบริษัทฯ
  สูงตามไปด้วย

  3) การจัดหาผลิตภัณ์

  ชิ้นส่วนโลหะ จะขึ้นรูปโดยการนำเหล็กแผ่นมาผ่านกระบวนการแปรรูป โดยใช้ Turret Punch
  Machine และ CNC Bending Machine แปรรูปเป็นชิ้นงานต่างๆ
  ตามความต้องการที่ลูกค้ากำหนดมา ลักษณะการแปรรูปจะเป็นขบวนการ ตัด เจาะ พับ เชื่อม
  หลังจากนั้นชิ้นงานบางส่วนก็จะถูกนำไปผ่านกระบวนการพ่นสี
  ชิ้นงานจะต้องถูกตรวจสอบคุณภาพในแต่ละขบวนการก่อนนำส่งไปยังโรงงานประกอบของลูกค้า
  ชิ้นส่วนพลาสติก จะใช้เม็ดพลาสติกมาฉีดเข้าในแม่พิมพ์ที่ทำขึ้นมาโดยเฉพาะ
  โดยใช้เครื่องฉีดที่มีความแม่นยำและมีเทคโนโลยีการผลิตสูง ซึ่งบริษัทฯ
  ใช้เครื่องจักรใหม่ที่ทันสมัยมาใช้ในการผลิต

  ในการผลิตทั้งสองส่วนนี้ ต้องมีมาตรฐานการผลิตที่ดี ทั้งนี้บริษัทฯ
  ได้รับการรับรองมาตรฐานการผลิต

  ISO 9001 : 2008 และยังมีการทบทวน ฝึกอบรมผู้ปฏิบัติการอย่างต่อเนื่องตลอดมา